 **Прва нишка гимназија “Стеван Сремац”**

Прва нишка гимназија *Стеван Сремац*

ОРГАНИЗУЈЕ

ТАКМИЧЕЊЕ У БЕСЕДНИШТВУ

Позивамо све заинтересоване ученике средњих школа и студенте универзитета да се јаве на конкурс писаном беседом на тему

*Образовање је златни кључ слободе*

Пријављени говор треба да садржи између 700 и 1000 речи, при чему беседа не сме трајати краће од 5 ни дуже од 7 минута. Од кандидата се очекује да беседе знају напамет, тј. да говоре без подсетника.

Комисија ће од свих пријављених говора изабрати најбоље, чији ће аутори наступити у финалу. *Том приликом говори ће бити оцењивани на основу следећих критеријума: организација садржине говора (почетак, разрада, закључак), стил (креативност и оригиналност), прибраност (контрола и став), изражајност (гестикулација и израз лица), употреба гласа (висина, јачина, темпо, тишина, изражавање емоција) и однос са публиком (контакт очима и учешће публике)*.

Финално такмичење одржаће се у свечаној сали Прве нишке гимназије *Стеван Сремац* у петак, 19. новембра 2021. године.

Рок за пријаву говора је 12. новембар 2021. године.

Пријаву за такмичење можете послати поштом (Вожда Карађорђа 27, 18105 Ниш) или електронским путем (**pngss@sremac.edu.rs**), у обрасцу који је у прилогу поруке.